2-जी: शौरी-जसवंत से भी होगी पूछताछ  
2-जी मामले में सीबीआई ने सुप्रीम कोर्ट में अपनी स्टेटस रिपोर्ट में यूपीए के पूर्व टेलीकॉम मंत्री दयानिधि मारन को राहत दी है।
2 जी घोटाले में पूर्व टेलीकॉम मंत्री दयानिधि मारन को राहत मिली है। सीबीआई और ईडी ने 2 जी स्पेक्ट्रम घोटाले से जुड़ी अपनी स्टेटस रिपोर्ट में कहा है कि दयानिधि मारन पर लगे इस आरोप के उसे कोई सबूत नहीं मिले हैं जिनमें कहा गया था कि उन्होंने टेलीकॉम मंत्री रहते एयरसेल पर अपने शेयर मैक्सिस को बेचने का दबाव डाला था। सीबीआई और ईडी ने गुरुवार को सुप्रीम कोर्ट में स्टेटस रिपोर्ट पेश की। स्टेटस रिपोर्ट में कहा गया है कि केंद्रीय मंत्री रहे बीजेपी के तीन नेताओं जसवंत सिंह, अरुण शौरी और दिवंगत नेता प्रमोद महाजन की भूमिका की जांच की जाएगी। मंत्री रहते इन नेताओं के कई फ़ैसलों को सीबीआई शक की निगाह से देख रही है। सीबीआई 15 दिन में अपनी आखिरी स्टेटस रिपोर्ट सुप्रीम कोर्ट में पेश कर देगी।